Du kan godt glæde dig til aftenens sene regionale nyheder. TV2 Nord har nemlig premiere på en den nye sene nyhedsudsendelse, som både er blevet udvidet og forbedret. Og så er den blevet rykket 27 minutter. Det betyder, at de sene regionale nyheder fra i aften vil begynde klokken 22:00. Den nye sendetid vækker glæde i Søparken i Aabybro. - På TV2 Nord glæder vi os over at få ekstra minutter på et meget interessant tidspunkt. Der er simpelthen mange flere seere klokken 22 end 2230. Dertil er det rigtig godt, at vi nu får fast starttid klokken 22. Det er nemt at kommunikere, så vi er glade, siger Michael Justesen, administrerende direktør på TV2 Nord, til de nye planer. TV2 Nords ændrede sendetid er en del af TV2s ændring af programfladen. Fremover vil TV2 etablerer en nyhedsflade klokken 21.30-22.20 med landsnyheder, udvidede regionale nyheder og en længere sportsudsendelse end i dag. Samtidig nedlægges 22 Nyhederne og giver i stedet for plads til TV2 Nord og de øvrige regioner. De korte nyhedsudsendelser sendes på Salto TV2 Nords korte nyhedsudsendelser klokken 17:24 og 18:25 er udgået på TV2 i dag, fordi håndboldherrerne naturligvis skal hyldes. De korte nyhedsudsendelser kan dog ses på TV2 Nord Salto i dag på samme tidspunkt som sædvanlig.

Opsummering:
Fra mandag den 28. januar sender TV2 Nord en udvidet og forbedret sen nyhedsudsendelse, som fremover begynder klokken 22.